CELEX: 62017TA0612
Language: el
Date: 2021-11-10 00:00:00
Title: Υπόθεση T-612/17: Απόφαση του Γενικού Δικαστηρίου της 10ης Νοεμβρίου 2021 — Google και Alphabet κατά Επιτροπής (Google Shopping) (Ανταγωνισμός – Kατάχρηση δεσπόζουσας θέσης – Γενική αναζήτηση και εξειδικευμένη αναζήτηση προϊόντων στο διαδίκτυο – Απόφαση διαπιστώνουσα παράβαση του άρθρου 102 ΣΛΕΕ και του άρθρου 54 της Συμφωνίας για τον ΕΟΧ – Κατάχρηση μέσω της πρακτικής της «χρησιμοποιήσεως ως μοχλού» – Υγιής ανταγωνισμός ή αντίθετη προς τους κανόνες του ανταγωνισμού πρακτική – Προϋποθέσεις για την εκ μέρους των ανταγωνιστών πρόσβαση σε υπηρεσία δεσπόζουσας επιχείρησης της οποίας η χρήση δεν μπορεί ουσιαστικά να αντικατασταθεί – Εμφάνιση την οποία επιλέγει η δεσπόζουσα εταιρία και η οποία ευνοεί τα αποτελέσματα της δικής της εξειδικευμένης υπηρεσίας αναζήτησης – Αποτελέσματα – Ανάγκη αποδείξεως αντιστρόφου σεναρίου – Μη απόδειξη – Αντικειμενικοί δικαιολογητικοί λόγοι – Απουσία – Δυνατότητα επιβολής προστίμου λαμβανομένων υπόψη ορισμένων περιστάσεων – Κατευθυντήριες γραμμές για τον υπολογισμό του ύψους των προστίμων – Πλήρης δικαιοδοσία)

17.1.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 24/25
            
         
      Απόφαση του Γενικού Δικαστηρίου της 10ης Νοεμβρίου 2021 — Google και Alphabet κατά Επιτροπής (Google Shopping)
      (Υπόθεση T-612/17) (1)
      
      (Ανταγωνισμός - Kατάχρηση δεσπόζουσας θέσης - Γενική αναζήτηση και εξειδικευμένη αναζήτηση προϊόντων στο διαδίκτυο - Απόφαση διαπιστώνουσα παράβαση του άρθρου 102 ΣΛΕΕ και του άρθρου 54 της Συμφωνίας για τον ΕΟΧ - Κατάχρηση μέσω της πρακτικής της «χρησιμοποιήσεως ως μοχλού» - Υγιής ανταγωνισμός ή αντίθετη προς τους κανόνες του ανταγωνισμού πρακτική - Προϋποθέσεις για την εκ μέρους των ανταγωνιστών πρόσβαση σε υπηρεσία δεσπόζουσας επιχείρησης της οποίας η χρήση δεν μπορεί ουσιαστικά να αντικατασταθεί - Εμφάνιση την οποία επιλέγει η δεσπόζουσα εταιρία και η οποία ευνοεί τα αποτελέσματα της δικής της εξειδικευμένης υπηρεσίας αναζήτησης - Αποτελέσματα - Ανάγκη αποδείξεως αντιστρόφου σεναρίου - Μη απόδειξη - Αντικειμενικοί δικαιολογητικοί λόγοι - Απουσία - Δυνατότητα επιβολής προστίμου λαμβανομένων υπόψη ορισμένων περιστάσεων - Κατευθυντήριες γραμμές για τον υπολογισμό του ύψους των προστίμων - Πλήρης δικαιοδοσία)
      (2022/C 24/31)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσες: Google LLC, πρώην Google Inc. (Mountain View, Καλιφόρνια, Ηνωμένες Πολιτείες), Alphabet, Inc. (Mountain View) (εκπρόσωποι: T. Graf, R. Snelders, C. Thomas, Κ. Φουντουκάκος-Κυριακάκος, δικηγόροι, R. O’Donoghue, M. Pickford, QC και D. Piccinin, barrister)
      
         Καθής: Ευρωπαϊκή Επιτροπή (εκπρόσωποι: Τ. Χριστοφόρου, N. Khan, A. Dawes, H. Leupold και C. Urraca Caviedes)
      
         Παρεμβαίνουσα υπέρ των προσφευγουσών: Computer & Communications Industry Association (Washington, DC, Ηνωμένες Πολιτείες) (εκπρόσωποι: J. Killick και A. Kομνηνός, δικηγόροι)
      
         Παρεμβαίνοντες υπέρ της καθής: Ομοσπονδιακή Δημοκρατία της Γερμανίας (εκπρόσωποι: J. Möller, S. Heimerl και S. Costanzo), Εποπτεύουσα Αρχή της ΕΖΕΣ (εκπρόσωποι: C. Zatschler και C. Simpson), Ευρωπαϊκό Γραφείο Ενώσεων Καταναλωτών (BEUC) (Βρυξέλλες, Βέλγιο) (εκπρόσωπος: A. Fratini, δικηγόρος), Infederation Ltd (Crowthorne, Ηνωμένο Βασίλειο) (εκπρόσωποι: A. Morfey, S. Gartagani, L. Hannah, A. D’heygere, K. Gwilliam, solicitors και T. Vinje, δικηγόρος), Kelkoo (Παρίσι, Γαλλία) (εκπρόσωποι: J. Koponen και B. Meyring, δικηγόροι), Verband Deutscher Zeitschriftenverleger eV (Βερολίνο, Γερμανία) (εκπρόσωποι: T. Höppner, καθηγητής, P. Westerhoff και J. Weber, δικηγόροι), Visual Meta GmbH (Βερολίνο) (εκπρόσωποι: T. Höppner, καθηγητής και P. Westerhoff, δικηγόρος), BDZV — Bundesverband Digitalpublisher und Zeitungsverleger eV, πρώην Bundesverband Deutscher Zeitungsverleger eV (Βερολίνο) (εκπρόσωποι: T. Höppner, καθηγητής και P. Westerhoff, δικηγόρος), Twenga (Παρίσι) (εκπρόσωποι: L. Godfroid, S. Hautbourg και S. Pelsy, δικηγόροι)
      
         Αντικείμενο
      
      Προσφυγή δυνάμει του άρθρου 263 ΣΛΕΕ με κύριο αίτημα την ακύρωση της αποφάσεως C(2017) 4444 τελικό της Επιτροπής, της 27ης Ιουνίου 2017, σχετικά με διαδικασία βάσει του άρθρου 102 ΣΛΕΕ και του άρθρου 54 της συμφωνίας για τον ΕΟΧ [υπόθεση AT.39740 — Google Search (Shopping)], και επικουρικό αίτημα τη διαγραφή ή τη μείωση του ποσού του προστίμου το οποίο επιβλήθηκε στις προσφεύγουσες.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Το άρθρο 1 της αποφάσεως C(2017) 4444 τελικό της Επιτροπής, της 27ης Ιουνίου 2017, σχετικά με διαδικασία βάσει του άρθρου 102 ΣΛΕΕ και του άρθρου 54 της συμφωνίας για τον ΕΟΧ [υπόθεση AT.39740 — Google Search (Shopping)] ακυρώνεται μόνον κατά το μέρος που η Ευρωπαϊκή Επιτροπή διαπίστωσε, στο άρθρο αυτό, ότι η Google LLC και η Alphabet, Inc. παρέβησαν τις εν λόγω διατάξεις σε δέκα τρεις εθνικές αγορές γενικής αναζήτησης εντός του Ευρωπαϊκού Οικονομικού Χώρου (ΕΟΧ) λόγω της ύπαρξης αντιθέτων προς τους κανόνες του ανταγωνισμού αποτελεσμάτων στις ανωτέρω αγορές.
               
            
                  2)
               
               
                  Απορρίπτει κατά τα λοιπά την προσφυγή.
               
            
                  3)
               
               
                  Η Google και η Alphabet φέρουν τα δικαστικά έξοδά τους καθώς και τα δικαστικά έξοδα της Επιτροπής πλην των εξόδων στα οποία υποβλήθηκε η Επιτροπή λόγω της παρέμβασης της Computer & Communications Industry Association.
               
            
                  4)
               
               
                  Η Computer & Communications Industry Association φέρει τα δικαστικά έξοδά της, καθώς και τα έξοδα στα οποία υποβλήθηκε η Επιτροπή λόγω της παρέμβασής της.
               
            
                  5)
               
               
                  Η Ομοσπονδιακή Δημοκρατία της Γερμανίας, η Εποπτεύουσα Αρχή της ΕΖΕΣ, το Ευρωπαϊκό Γραφείο Ενώσεων Καταναλωτών (BEUC), η Infederation Ltd, η Kelkoo, η Verband Deutscher Zeitschriftenverleger eV, η Visual Meta GmbH, η BDZV — Bundesverband Digitalpublisher und Zeitungsverleger eV και η Twenga φέρουν τα δικαστικά έξοδά τους.
               
            
         (1)  EE C 369 της 30.10.2017.